കോവിഡ് നിയന്ത്രണങ്ങള് നീങ്ങിവിനോദ സഞ്ചാരകേന്ദ്രങ്ങളില് തിരക്ക് കോവിഡ് നിയന്ത്രണങ്ങള് നീക്കിയതോടെ വിനോദസഞ്ചാര കേന്ദ്രങ്ങളിലേക്ക് സഞ്ചാരികളുടെ ഒഴുക്ക് ആരംഭിച്ചു.ഇന്നലെ പ്രധാന സ്ഥലങ്ങളിലെല്ലാം അഭൂതപൂര്വമായ തിരക്കാണ് അനുഭവപ്പെട്ടത്.മൂന്നാറിലാണ് ഏറ്റവും കൂടുതല് സഞ്ചാരികള് എത്തിയത്.തദ്ദേശീയരായ വിനോദസഞ്ചാരികള് എത്തിത്തുടങ്ങിയതോടെ എറണാകുളം മുതല് ഈ ഭാഗത്തേക്കുള്ള റോഡുകളിലെല്ലാം വാഹനത്തിരക്കുമായി.ഇന്ന് ഹര്ത്താലെന്ന പ്രഖായപനം നേരത്തെയുണ്ടായതിനാല് താമസിച്ച് ആഘോഷിക്കാനും ആളുകളെത്തുന്നുണ്ട്. കുടുംബമായെത്തുന്നവര്ക്ക് പുറമെ ചെറുപ്പക്കാരുടെ ഗ്രൂപ്പുകളും ധാരാളമായി എല്ലായിടത്തും എത്തുന്നുണ്ട്. ലോക്ഡൗണ് കണ്ടുപിടുത്തങ്ങളായ പുതിയ സ്ഥലങ്ങളിലേക്കും സഞ്ചാരികള് പോകുന്നുണ്ട്. അന്പത് ബൈക്കുകളിലായി കേരളത്തിന്റെ വിവിധ ഭാഗങ്ങളില് നിന്നുള്ള ഒരുസംഘം യുവാക്കള് സൂര്യനെല്ലിയിലേക്ക് പോയത് വരാനിരിക്കുന്ന വിനോദസഞ്ചാരത്തിന്റെ സാധ്യത വിളിച്ചറിയിച്ചാണ്.എക്സ്മാനിക്സ് എന്ന റൈഡേഴ്സ് ഗ്രൂപ്പ് എക്സ് പള്സ് എന്ന ബൈക്കിലാണ് സൂര്യനെല്ലിയിലേക്ക് ഓഫ്റോഡ് റൈഡിങ്ങിനായി പോയത്. ആലുവ,കൊച്ചി എന്നിവിടങ്ങളില് നിന്ന് പുറപ്പെട്ട സംഘത്തില് ഭൂരിപക്ഷവും ജോലിചെയ്യുന്നവരോ ബിസിനസുകാരോ ആണ്.വാക്സിന് എടുത്തവര് മാത്രമാണ് യാത്രയില് പങ്കെടുത്തതെന്ന് സംഘത്തലവനായ സുല്ത്താന് ഇസ്മയിലും ഗ്രൂപ്പ് അഡ്മിന്മാരിലൊരാളുമായ ഡേവിസും പറഞ്ഞു.ഇങ്ങിനെ യാത്രക്കാര് ഉഷാറായതോടെ അടഞ്ഞുകിടന്ന പല ഹോട്ടലുകളും തുറന്നുതുടങ്ങി.ഹോട്ടലുകളില് ഇരുന്ന് ഭക്ഷണം കഴിക്കാനുള്ള അനുവാദം കുടുംബമായി പോകുന്നവര്ക്ക് അനുഗ്രഹവുമായി.ട്രാവലറുകള്,മറ്റ് ടാക്സി വാഹനങ്ങള് എന്നിവയ്ക്കും ഇന്നലെ മുതല് ഓട്ടം ലഭിച്ചുതുടങ്ങി.പ്രശസ്തമായ ഇടങ്ങള് മുതല് സാമാന്യം അറിയപ്പെടുന്ന എല്ലായിടത്തും ഇന്നലെ ജനത്തിരക്കായിരുന്നു.